**Peti Javni poziv za dodjelu sredstava podrške za Mjeru 1 „Investicije u fizički kapital poljoprivrednih gazdinstava“ Programa razvoja poljoprivrede i ruralnih područja Crne Gore u okviru IPARD-a II 2014–2020**



## Na osnovu člana 9 stav 1 tačka b Zakona o potvrđivanju Sektorskog sporazuma između Vlade Crne Gore i Evropske komisije kojim se utvrđuju pravila za upravljanje i sprovođenje finansijske pomoći Unije Crnoj Gori u okviru Instrumenta pretpristupne podrške za oblast politike „Poljoprivreda i ruralni razvoj” (IPARD) („Službeni list Crne Gore-Međunarodni ugovori“, broj 2/16 i 2/21) i člana 27 Uredbe o realizaciji i postupku korišćenja sredstava iz Instrumenta pretpristupne pomoći Evropske unije (IPARD II Program) („Službeni list Crne Gore“, 16/16, 4/18, 11/18, 46/19, 8/20, 19/20, 43/21, 60/21, 118/21 i 24/22 i 123/22, Ministarstvo poljoprivrede, šumarstva i vodoprivrede - Direktorat za plaćanja, objavljuje

## Peti Javni poziv za dodjelu sredstava podrške za Mjeru 1 „Investicije u fizički kapital poljoprivrednih gazdinstava“ Programa razvoja poljoprivrede i ruralnih područja Crne Gore u okviru IPARD-a II 2014–2020

## I PREDMET JAVNOG POZIVA

## Predmet ovog Javnog poziva su investicije u fizički kapital poljoprivrednih gazdinstava i prihvatljivi troškovi u vezi sa nabavkom nove opreme, mehanizacije, osim investicija koje se odnose na podizanje zasada, izgradnju staklenika/plastenika, izgradnju i/ili rekonstrukciju objekata, datih u Prilogu 1 – Lista prihvatljivih troškova za Mjeru 1, koji je sastavni dio ovog javnog poziva..

* Lica koja ostvaruju pravo na korišćenje finansijske podrške u skladu sa ovim Javnim pozivom moraju ispuniti uslove i kriterijume propisane Uredbom o realizaciji i postupku korišćenja sredstava iz Instrumenta pretpristupne pomoći Evropske unije (IPARD II program) („Službeni list CG“, br. 16/16, 4/18, 11/18, 46/19, 8/20, 19/20, 43/21, 60/21, 118/21 i 24/22 i 123/22,) (u daljem tekstu: Uredba), ovim Javnim pozivom i drugim propisima.
* Finansijska podrška za ovaj Javni poziv sastoji se od 75% sredstava obezbijeđenih kroz Instrument pretpristupne pomoći za ruralni razvoj Evropske unije (IPARD), shodno Finansijskom sporazumu za IPARD II 2014-2020 i 25% nacionalnih sredstava obezbijeđenih iz budžeta Vlade Crne Gore.
* Od ukupnog iznosa dodijeljenih sredstava Evropske unije za Mjeru 1 „Investicije u fizički kapital poljoprivrednih gazdinstava“, maksimalno 20% sredstava može biti opredijeljeno za investicije u nabavku traktora.
* Iznos raspoloživih sredstava za ovaj završni poziv za Mjeru 1 „Investicije u fizički kapital poljoprivrednih gazdinstava“ za period implementacije IPARD II programa 2014-2020 su ukupna raspoloživa sredstva u okviru IPARD II programa, odnosno 49.623.127,77 EUR javne pomoći (EU + nacionalna) umanjena za sredstva koja su iskorišćena kroz prethodne pozive.
* Ukupna raspoloživa sredstva, u trenutku objavljivanja Petog Javnog poziva u okviru Mjere 1, za sprovođenje ovog javnog poziva iznose 2.185.284,92 eura.

**II SEKTORI ZA KORIŠĆENJE SREDSTAVA PODRŠKE:**

Sredstva podrške iz Mjere 1 mogu se koristiti za proizvodnju poljoprivrednih i ribljih proizvoda propisanih uredbom iz sljedećih sektora:

* mlijeka (govedarstvo, ovčarstvo i kozarstvo);
* mesa (tip govedarstva, tip ovčarstva, tip svinjarstva i tip živinrstva);
* proizvodnje jaja;
* voća, povrća i ratarstva (uključujući žitarice, gljive, pečurke, aromatično i ljekovito bilje);
* vinogradarstva;
* maslinarstva;
* pčelarstva i
* ribarstva (marikulture i akvakulture).

**III VISINA PODRŠKE:**

Sredstva podrške za sprovođenje Mjere 1 mogu se dodijeliti za investicije čija ukupna vrijednost prihvatljivih troškova iznosi od 10.000€ do 500.000€.

Sredstva podrške za sprovođenje Mjere 1 dodjeljuju se u visini do 60% vrijednosti odobrenih prihvatljivih troškova, odnosno u visini do 65% vrijednosti odobrenih prihvatljivih troškova za poljoprivredno gazdinstvo čiji nosilac u trenutku donošenja odluke o dodjeli podrške ima manje od 40 godina, odnosno u visini do 70% vrijednosti odobrenih prihvatljivih troškova na poljoprivrednom gazdinstvu u planinskom području. Dodatna sredstva podrške od 10% mogu se dodijeliti za dio odobrenih prihvatljivih troškova koji se odnosi na upravljanje, skladištenje stajnjaka i drugog otpada iz poljoprivredne proizvodnje.

**IV ZAHTJEV ZA DODJELU PODRŠKE**

Zahtjev za dodjelu sredstava podrške podnosi se na Obrascu 1 - Zahtjev za dodjelu podrške za Mjeru 1 „Investicije u fizički kapital poljoprivrednih gazdinstava“, koji je sastavni dio ovog Javnog poziva. Zahtjev za dodjelu podrške i potrebna dokumentacija dostavlja se isključivo u zatvorenoj koverti preporučenom poštom, sa naznakom imena i prezimena, odnosno naziva i adrese podnosioca zahtjeva i napomenom: *Ne otvarati – Zahtjev za dodjelu podrške za Mjeru 1 Investicije u fizički kapital poljoprivrednih gazdinstava*, na adresu Ministarstvo poljoprivrede, šumarstva i vodoprivrede – Direktorat za plaćanja, ul.Moskovska 101, 81000 Podgorica. Zahtjev koji nije podnijet na propisanom obrascu neće se razmatrati.

**V ROK ZA PODNOŠENJE ZAHTJEVA.**

Zahtjev za dodjelu podrške podnosi se u roku od 15. maja 2023. godine do 15. juna 2023. godine. Zahtjevi podnijeti prije ili poslije isteka ovog roka, neće se razmatrati**.**

**VI INFORMACIJE**

Osnovni tekst Javnog poziva za dodjelu sredstava finansijske podrške za Mjeru 1 „Investicije u fizički kapital poljoprivrednih gazdinstava“ objavljen je u "Službenom listu Crne Gore" (Oglasni dio 20/23), u najmanje jednom dnevnom štampanom mediju i na internet stranicama Ministarstva poljoprivrede, šumarstva i vodoprivrede [www.gov.me/mpsv](http://www.gov.me/mpsv) i www.gov.me/ipard. Prilozi ovog Javnog poziva dostupni su na internet stranicama Ministarstva poljoprivrede, šumarstva i vodoprivrede [www.gov.me/mpsv](http://www.gov.me/mpsv) i www.gov.me/ipard. Informacije u vezi ovog Javnog poziva dostupne su i na kontakt telefonima Ministarstva poljoprivrede, šumarstva i vodoprivrede – Direktorat za plaćanja: 020 672 026 ili 067 205 790, kao i kontakt telefon Direktorata za ruralni razvoj: 020 482 150 i 020 482 222.